Sign in / Join .st0{fill:#34437F;} .st1{fill:#878787;} Tuesday, October 19, 2021 ikteb hawn… Fittex Manchester United kuntenti b'Ole Gunnar Solskjaer Minn talk.mt October 18, 2021 talk.mt Il-ġerarkija ta' Manchester United hija 'kuntenta' bid-direzzjoni li qed jieġu l-club taħt it-tmexxija tal-manager attwali Ole Gunnar Solskjaer. Ir-Red Devils m'għandhom l-ebda pjan li jkeċċu lin-Norveġiż minkejja serje ta' riżultati diżappuntanti li rat lit-team jirbaħ waħda biss mill-aħħar ħames logħbiet tagħhom fil-kompetizzjonijiet kollha. L-ex manager ta' Chelsea Antonio Conte huwa meqjus bħala l-favorit li jieħu post Solskjaer jekk ikun hemm bidla fit-tmun, iżda, Man United iqisu lill-manager ta' 48 sena bħala manager ewlieni fit-tul. Ir-Red Devils se jkomplu jappoġġjaw lil Solskajaer hekk kif il-club qed jipprova jirritorna fil-quċċata tal-Premier League għal darb'oħra. Man United ħadu punt wieħed biss mill-aħħar tliet logħbiet tal-kampjonat u bħalissa qegħdin fis-sitt post tal-klassifika, ħames punti wara l-leaders Chelsea. Ir-Red Devils jerġgħu lura fl-azzjoni taċ-Champions League kontra Atalanta BC nhar l-Erbgħa filgħaxija qabel ma jilqgħu lir-rivali Liverpool f'Old Trafford fil-Premier League fi tmiem il-ġimgħa. Artiklu preċedenti Mark Gatt isejjaħ 22 player għall-partiti kontra r-Russja u l-Azerbaijan Artiklu li jmiss Mancheser United beżgħana li jista' jerġa jinqala' l-inkwiet kontra Liverpool